Osiyoda yilning eng yaxshi futbolchisi. „Osiyoda yilning eng yaxshi futbolchisi“ – Xalqaro Futbol tarixi va statistikasi federatsiyasi (IFFHS) va Osiyo futbol konfederatsiyasi (AFC) tomonidan taqvim yilidagi eng yaxshi osiyolik futbolchiga beriladigan yillik mukofot. Tarixi. Futbol qoʻllanmalari nashri 1985-yilda Osiyoning eng yaxshi futbolchisi kim boʻlganligi boʻyicha soʻrovnoma oʻtkazgan va bu soʻrov Osiyoda yilning enga yaxshi futbolchisi mukofotining norasmiy boshlanishi hisoblanadi. Biroq, bu jarayon aniq bir rasmiy tashkilot tarafidan tashkillashtirilmagan edi va undagi natijalar rasmiy natijalarda qayd etilmagan. Mukofot 1988-yilda Xalqaro Futbol tarixi va statistikasi federatsiyasi orqali sport jurnallari va jurnalistlar ovoz berishi bilan boshlangan. Sovrin 1994-yildan Osiyo Futbol Konfederatsiyasi tashkiloti tomonidan topshiriladigan boʻlgan 2005-yildan beri mukofot, taqdirlash marosimida ishtirok etgan nomzodlarga gʻolib boʻlish imkoniyatini bergan. Bu qoida Yevropa klublarida oʻynab, marosimda qatnasha olmagan futbolchilarni taqdirlanmaganligi borasida koʻp bahslarga sabab boʻlgan. Ular orasidan Park Ji-Sung va Shunsuke Nakamura bu yillar davomida „Oltin toʻp“ga nomzod boʻlishgan ammo Osiyoda eng yaxshilar qatorida eʼtirof etilmagan. AFC 2012-yildan beri bahs-munozaralarni kamaytirish maqsadida „Yilning eng yaxshi xalqaro futbolchisi“ mukofotini topshirmoqda, biroq AFC mukofotlarida hali ham muammolar bor edi va tanlov jarayoni, mezonlari noaniq edi. Oxir-oqibat, 2013-yilda „Oltin toʻp“dan ilhomlangan „Osiyoning eng yaxshi futbolchisi“ mukofoti ham berib kelinmoqda. Qitʼa konfederatsiyalari, shu jumladan AFC, 2020-yilda COVID-19 pandemiyasi tufayli taqdirlash marosimlarini bekor qilgan davrda, IFFHS har bir qitʼa uchun yilning eng yaxshi oʻyinchilarini aniqlash boʻyicha soʻrovnomasini qayta boshlagan. Gʻoliblar. IFFHS mukofoti (1988-yildan hozirgi kungacha). IFFHS Osiyoda yilning eng yaxshi futbolchisi – Xalqaro Futbol tarixi va statistikasi federatsiyasi (IFFHS) tomonidan beriladigan yillik mukofot. Sovrin dastlab AFCning yilning eng yaxshi oʻyinchisi sifatida ham tan olingan edi. IFFHS tomonidan 1993—2019-yillar oraligʻida mukoft berilmagan. 2020-yildan ushbu sovrin qayta tiklangan. AFC mukofoti (1994-yildan hozirgi kungacha). Bu sovrin har yili Osiyo Futbol Konfederatsiyasi (AFC) tomonidan taqdim etiladigan mukofotdir. Bu kalendar yili davomida AFC (Osiyoda) klub(lar)ida eng yaxshi oʻyin koʻrsatgan osiyolik futbolchiga beriladi. Xalqaro OFK mukofoti (2012-yildan hozirgacha). Bu sovrin Osiyo futbol konfederatsiyasi (AFC) tomonidan har yili taqdim etiladigan „Osiyoda yilning eng yaxshi futbolchisi“ mukofoti hisoblanadi. Sovrin kalendar yili davomida, Osiyodan tashqarida eng yaxshi oʻyin koʻrsatgan osiyolik futbolchiga beriladi.